stanford-oval/wikipedia huggingface dataset:
American Sniper
Juoni

Chris Kylen (|Bradley Cooper) isä Wayne (Ben Reed) opettaa poikansa käyttämään kivääriä ja opettaa tälle sanonnan, jonka mukaan maailmassa on susia (saalistajia), lampaita (saaliita) ja paimenkoiria (suojelijoita). Vuosia myöhemmin Kyle on rodeocowboy. Hän näkee uutisen pommi-iskuista Yhdysvaltain suurlähtystöihin 1998 ja päättää liittyä Yhdysvaltain laivastoon. Ankaran koulutuksen jälkeen hänestä tulee Navy SEAL-tarkka-ampuja. Kyle tapaa Taya Renaen (Sienna Miller) sandiegolaisessa baarissa ja pari avioituu. Hieman myöhemmin Kyle lähetetään Irakin sotaan.
Irakissa Kyle saa taidoistaan lempinimen "Legenda". Irakissa hän yrittää napata al-Qaidan paikallista johtajaa Abu Musab al-Zarqawia ja maksaa eräälle paikalliselle perheelle 100 000 dollaria, jotta nämä johtaisivat hänet al-Zarqawin oikeana kätenä tunnetun "Teurastajan" (Mido Hamada) luokse. "Teurastaja" saa kuitenkin surmattua perheen isän ja pojan samalla, kun hänet ampumaan valmistautunut Kyle joutuu taistelemaan Teurastajan tarkka-ampujaa vastaan. Kyle palaa myöhemmin Irakista kotiin, jossa häntä kalvavat sodan kokemukset. Vaimonsa pyynnöistä huolimatta hän lähtee uudestaan Irakiin. Palattuaan toiselta komennukseltaan Kyle on saanut tyttären, mutta myös kasvanut entistä enemmän erilleen perheestään.
Kolmannella komennuksellaan Kyle haavoittuu SVD-tarkkuuskiväärin osumasta, mutta jatkaa vanhaa tehtäväänsä neljännellä komennuksellaan. Hänet määrätään myös surmaamaan vihollisen "Mustafaksi" (Sammy Sheik) kutsuttu tarkka-ampuja, joka on surmannut amerikkalaissotilaita. Kylen onnistuu osua Mustafaan miltei kahden kilometrin päästä .338 Lapua Magnum-patruunaa käyttäen. Toisaalta laukaus paljastaa hänen yksikkönsä aseman viholliselle. Yksikön onnistuu paeta hiekkamyrskyn turvin, mutta Kyle haavoittuu miltei kuolettavasti.
Kyle palaa jälleen kotiin ja hänellä on edelleen vaikeuksia tottua siviilielämään. Hän osallistuu kuitenkin traumaperäisestä stressihäiriöstä kärsivien veteraanien kuntouttamiseen. 2. helmikuuta 2013 yksi tällainen kuntoutuja ampuu Kylen kuolettavasti ampumaradalla. Elokuva loppuu arkistovideoilla Kylen hautajaisista ja muistotilaisuudesta, joista jälkimmäiseen osallistui tuhansia tuolloisella Cowboys Stadiumilla Texasissa.
Tuotanto

Chris Kyle oli palvellut Navy SEAL-oukoissa Irakissa vuosina 2003–2009. Hänestä oli tullut palvelusaikanaan Yhdysvaltain asevoimien menestynein tarkka-ampuja 160 varmistetulla tapollaan. Sittemmin hän asui Midlothianissa Texasissa. Hän kirjoitti yhdessä Scott McEwenin ja Jim DeFelicenn kanssa muistelmansa American Sniper: The Autobiography of the Most Lethal Sniper in U.S. Military History. Vuonna 2012 julkaistu teos oli The New York Times-lehden bestseller-luettelossa kaikkiaan yhdeksän kuukautta. Kyle oli alkanut myös tehdä elokuvakäsikirjoitusta Jason Hallin kanssa jo vuonna 2010. Jason Hall esitteli hanketta Bradley Cooperille ja Cooperin kiinnostuttua mukaan lähti Warner Bros, joka osti elokuvaoikeudet Kylelta toukokuussa 2012. Hallin käsikirjoituksen luonnos valmistui 1. helmikuuta 2013 ja päivää myöhemmin Kyle ja hänen ystävänsä ammuttiin ampumaradalla Glen Rosessa Texasissa. Myöhemmin entinen merijalkaväen sotilas Eddie Ray Routh tuomittiin teosta elinkautiseen vankeuteen.
Steven Spielberg oli ottanut elokuvan ohjaajan pestin jonkin aikaa Kylen kuoleman jälkeen, mutta hän päätyi vetäytymään elokuvasta parin kuukauden jälkeen budjettiriitojen takia. Hänen tilalleen tuli syyskuussa 2013 Clint Eastwood.
Elokuvan kuvaukset alkoivat 31. maaliskuuta 2014. Ensimmäiset kuvaukset tehtiin Los Angelesissa ja seuraavat Rabatissa Marokossa. 23. huhtikuuta – 6. toukokuuta kuvattiin irakilaiskylän lavasteissa Santa Claritassa Kaliforniassa. Loppukuussa kuvattiin Culver Cityssä ja jälleen Los Angelesissa. Kuvaukset saatiin valmiiksi aikataulussaan 44 päivässä. Clint Eastwoodille sanottiin olevan tyypillistä ottojen pieni määrä ja ennakkoharjoittelun minimoiminen.
Näyttelijät

| 0 | 1 | 2 |
| --- | --- | --- |
|  Bradley Cooper  | … |  Chris Kyle   |
|  Sienna Miller  | … |  Taya Renae Kyle   |
|  Max Charles  | … |  Colton Kyle   |
|  Luke Grimes  | … |  Marc Lee   |
|  Kyle Gallner  | … |  Winston   |
|  Sam Jaeger  | … |  Captain Martens   |
|  Jake McDorman  | … |  Ryan Job   |
|  Cory Hardrict  | … |  'D' / Dandridge   |
|  Navid Negahban  | … |  Sheikh Al-Obodi   |
|  Eric Close  | … |  DIA Agent Snead   |
|  Eric Ladin  | … |  Squirrel   |
|  Joel Lambert  | … |  Delta Sniper   |
|  Rey Gallegos  | … |  Tony   |
|  Kevin Lacz  | … |  itsenään   |
Vastaanotto

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Voitto / Ehdokkuus |
| --- | --- | --- | --- |
| Oscar | Paras elokuva | Clint Eastwood, Robert Lorenz, Andrew Lazar, Bradley Cooper ja Peter Morgan | Ehdokkuus |
| Oscar | Paras miespääosa | Bradley Cooper | Ehdokkuus |
| Oscar | Paras sovitettu käsikirjoitus | Jason Hall | Ehdokkuus |
| Oscar | Paras leikkaus | Joel Cox ja Gary D. Roach | Ehdokkuus |
| Oscar | Paras äänitys | John T. Reitz, Gregg Rudloff ja Walt Martin | Ehdokkuus |
| Oscar | Parhaat äänitehosteet | Alan Robert Murray ja Bub Asman | Voitto |
Elokuva oli taloudellinen menestys. Sen ensi-iltaviikonloppu oli 16. – 18. tammikuuta 2015 ja elokuva tuotti heti 89 miljoonaa dollaria. Koko pidemmällä 27 viikon esitysjaksollaan sen lipputulot olivat maailmanlaajuisesti 547,4 miljoonaa dollaria. Elokuvan budjetti oli ollut vain 59 miljoonaa. Elokuva sai kuusi Oscar-ehokkuutta ja palkittiin lopulta parhaiden äänitehosteiden Oscar-palkinnolla.
Vastaanotto > Kritiikki

Elokuva on herättänyt paljon arvostelua. Arvostelijat ovat kritisoineet elokuvaa republikaanien sotapropagandaksi, jossa syyskuun 11. päivän terroriteot ja Irakin sota liitetään sumeilematta yhteen. Ihmetystä arvostelijoissa on herättänyt se, kuinka elokuvan päähahmo on saatu näyttämään sankarilta, vaikka tosielämässä Chris Kyle oli toista maata. Arvostelijoiden mukaan Kyle on kertonut nauttineensa tappamisesta ja kehuskellut ryöstelleensä irakilaisten perheiden koteja Fallujassa. Hän on haukkunut irakilaisia villeiksi, joista hän ei piittaa pätkän vertaa, arvostelijat huomauttavat. Elokuvan on myös sanottu lietsoneen vihaa ja väkivaltaa arabeja kohtaan. Clint Eastwood on itse luonnehtinut elokuvaa sodanvastaiseksi. Irakilainen elokuvantekijä Mohamed Al-Daradji on sanonut, että irakilaisten pitäisi itse tehdä enemmän elokuvia irakilaisista ihmisistä.
Vastaanotto > Historiallisuus

Elokuvan juoni ei vastaa kaikin osin tositapahtumia ja se muuntelee Kylen oman kirjan tietoja. Esimerkiksi pommi-iskuilla Yhdysvaltain lähetystöihin vuonna 1998 ei tiettävästi ollut mitään vaikutusta Kylen liittymiseen laivastoon vuonna 1999. Elokuvassa Yhdysvallat hyökkää Irakiin seurauksena syyskuun 11. päivän terroriteoista, vaikka selvää yhteyttä Irakin sodalla iskuihin ei ollutkaan. Irakissa oli tosiaan Mustafana tunnettu tarkka-ampuja, mutta häntä Kyle ei koskaan kohdannut. Kohtauksen lisäsi elokuvan käsikirjoitukseen Steven Spielberg. Elokuvan juonen ohella myös Kylen itsensä kertomat eri tarinat on kyseenalaistettu. Hän on väittänyt muun muassa perättömästi ampuneensa siviilejä New Orleansissa hurrikaani Katrinan aikaan vuonna 2005 ja pahoinpidelleensä Jesse Venturan baarissa vuonna 2006.
Aiheesta muualla

American Sniper Internet Movie Databasessa (englanniksi)
American Sniper Box Office Majossa. (englanniksi)
American Sniper Rotten Tomatoesissa. (englanniksi)
American Sniper Metacriticissä. (englanniksi)
Chapter 7

Chapter 7 on Yhdysvaltojen konkurssilainsäädännön alainen likvidointiprosessi. Chapter 7 on yleisin konkurssimuoto Yhdysvalloissa ja sitä voi hakea sekä yksityishenkilö että yritys.
Kyseisessä konkurssityypissä velallisen lähes kaikki velat pyyhitään pois. Yleisiä poikkeuksia tähän ovat muun muassa elatusmaksut, useimmat opintolainat sekä verovelat.  Konkurssia hakevan omaisuus likvidoidaan, mutta henkilökohtaista omaisuutta suojataan tiettyihin dollarirajoihin asti. Joissakin tapauksissa velallisen on mahdollista säilyttää esimerkiksi asuntonsa tai autonsa. Jotta velallinen hyväksytään Chapter 7 -menettelyyn, hänellä on oltava niin vähän tuloja, ettei hänen katsota pystyvän maksamaan velkaansa. Muussa tapauksessa hän voi joutua hakemaan esimerkiksi Chapter 13 -konkurssia, johon kuuluu 3–5 vuoden maksujärjestely. Chapter 7 -konkurssiin ei voi hakea uudelleen seuraavan kahdeksan vuoden aikana.
Carlos Arias Navarro

| Carlos Arias Navarro |
| --- | --- |
 Pääministeri Arias Navarro ja iäkäs diktaattori Franco lokakuussa 1975.
Espanjan pääministeri
 31. joulukuuta 1973 – 1. heinäkuuta 1976  
Johtaja:  Francisco Franco
Monarkki:  Juan Carlos I
Varapääministeri:  José García Hernández   Fernando de Santiago y Díaz
Edeltäjä:  Torcuato Fernández-Miranda
Seuraaja:  Adolfo Suárez
Henkilötiedot
Syntynyt: 11. joulukuuta 1908 Madrid, Espanja
Kuollut: 27. marraskuuta 1989 (80 vuotta) Madrid, Espanja
Tiedot
Puolue:  FET y de las JONS Kansanliitto
 Nimikirjoitus
Carlos Arias Navarro (11. joulukuuta 1908 Madrid – 27. marraskuuta 1989 Madrid) oli espanjalainen poliitikko, joka toimi korkeissa asemissa Francisco Francon diktatuurin aikana. Hän oli Espanjan pääministerinä diktatuurin loppuvaiheessa vuosina 1973–1976.
Arias Navarro oli koulutukseltaan lakitieteen tohtori ja työskenteli vuodesta 1929 virkamiehenä Espanjan oikeusministeriössä. Espanjan sisällissodan aikana tasavallan edustajat vangitsivat hänet, koska hän tuki Francon joukkoja. Sisällissodan päätyttyä Francon voittoon Arias Navarro vapautui ja hänet nimitettiin sotilassyyttäjäksi. Hän osallistui Francon diktatuurin vastustajien vainoihin.
Arias Navarro toimi Leónin maakunnan kuvernöörinä 1944–1949, Navarran kuvernöörinä 1949, Espanjan turvallisuusjohtajana 1957–1965, Madridin pormestarina 1965–1973 ja sisäministerinä 1973. Hänet nimitettiin pääministeriksi Luis Carrero Blancon kuoltua ETA:n järjestämässä attentaatissa vuonna 1973. Arias Navarro oli ainoa siviili Espanjan pääministerinä Francon valtakaudella. Francon kuoltua vuonna 1975 uudeksi valtionpäämieheksi tuli kuningas Juan Carlos I, joka antoi aluksi Arias Navarron jatkaa pääministerinä. Kun hän osoittautui haluttomaksi Francon ajan poliittisen järjestelmän uudistamiseen, kuningas erotti hänet vuonna 1976 ja nimitti uudeksi pääministeriksi Adolfo Suárezin. Arias Navarro palkittiin myöhemmin markiisin aatelisarvolla eikä hänen rikoksiaan tutkittu edes Espanjan siirryttyä demokratiaan.
Aiheesta muualla

Carlos Arias Navarro (espanjaksi) Biografías y Vidas
Bundeshaus

Bundeshaus Bernissä.
Bundeshausin palatsin lasimaalauksen kattokupolin 22 kantonin vaakunat.
Bundeshaus (ransk. Palais fédéral, ital. Palazzo federale) on Sveitsin liittoneuvoston ja kaksikamarisen parlamentin rakennus maan pääkaupungissa Bernissä.
Rakennuksen suunnitteli sveitsiläis-itävaltalainen arkkitehti Hans Auer ja se rakennettiin vuosina 1894–1902. Virallisesti se vihittiin käyttöön 1. huhtikuuta vuonna 1902. Rakennuksen kokonaiskustannukset olivat 7 198 miljoonaa sen aikaista Sveitsin frangia.
Bundeshausin kupoli yltää 64 metrin korkeuteen.
Aiheesta muualla

Tietoa parlamenttirakennuksesta Sveitsin parlamentin virallisilla sivuilla (saksaksi) (englanniksi) (ranskaksi) (italiaksi)
Wikimedia Commonsissa on kuvia tai muita tiedostoja aiheesta .
Bolu

| Bolu |
| --- | --- |
 Beyazıtin moskeija Bolun keskustassa
 Bolu
 Koordinaatit: 40°44′05″N, 31°36′27″E 
Valtio:  Turkki
Maakunta:  Bolu
Korkeus:  733 m
Väkiluku (2022 (arvio)):  186 078
Infobox OKVirheellinen NIMI-arvo: 
Bolu on kaupunki Turkissa. Se on hallinnollinen keskusta Bolun maakunnassa. Vuonna 2022  Bolun väkiluvuksi arvioitiin noin 186 000.
Kaupunki sijaitsee kukkulan etelärinteellä yli 700 metrin korkeudella merenpinnasta. Alue on kuulunut Heettiläisten valtakuntaan ja siirtyi osaksi Bithyniaa noin 400-luvulla eaa. Lähistöllä on Bityniumin rauniot antiikin ajalta.
Bolu-vuoren läpi kulkeva tunneli on tärkeä osa Ankaran ja Istanbulin yhdistävää moottoritietä.
Bolun liikkeitä ja liikennettä.
Abant-järvi
Aiheesta muualla

Kuvia tai muita tiedostoja aiheesta Bolu Wikimedia Commonsissa
Buttree Puedpong

| Mitalit | Mitalit | Mitalit |  |
| --- | --- | --- | --- |
|  Kesäolympialaiset 2008 - Daynellis Montejo (CUB, punainen) vastaan Buttree Puedpong (THA, sininen) |  Kesäolympialaiset 2008 - Daynellis Montejo (CUB, punainen) vastaan Buttree Puedpong (THA, sininen) |  Kesäolympialaiset 2008 - Daynellis Montejo (CUB, punainen) vastaan Buttree Puedpong (THA, sininen) |  |
Maa:   Thaimaa
Naisten taekwondo
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | –49 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Kööpenhamina 2009 | –46 kg |  |
Buttree Puedpong (thaiksi บุตรี เผือดผ่อง; s. 16. lokakuuta 1990) on thaimaalainen taekwondoin. Hän sai vuoden 2008 Pekingin kesäolympialaisissa hopeaa naisten –49 kg -sarjassa. Vuoden 2009 taekwondon maailmanmestaruuskilpailuissa hän sai pronssimitalin. Hän voitti junioreiden maailmanmestaruuden alle 42-kiloisissa 2006 ja junioreiden Aasian-mestaruuden alle 44-kiloisissa 2007.
BookBeat

BookBeatin logo
BookBeat on tilauspalvelu, joka tarjoaa mahdollisuuden kuunnella digitaalisia äänikirjoja ja lukea e-kirjoja älypuhelimilla ja tableteilla. Palvelu toimii useissa Euroopan maissa. Suomessa BookBeatin valikoima kattaa useimmat kustantamot ja suomenkielisten äänikirjojen tarjonta on lisääntynyt voimakkaasti. Tarjolla on laaja valikoima myös englannin- ja ruotsinkielisiä äänikirjoja ja e-kirjoja. Suomalaisista kustantamoista WSOY, Tammi ja Kosmos kuuluvat samaan konserniin kuin BookBeat. Palvelu toimii iPhonella, iPadilla ja Android-laitteilla.
Historia

BookBeat perustettiin 2015 ja kuuluu Bonnier-konsernin Bonnier Books -toimialaan. Ensimmäinen versio palvelusta avattiin pienelle testiryhmälle marraskuussa 2015 ja helmikuussa 2016 palvelu lanseerattiin laajemmalle yleisölle Ruotsissa. Suomessa BookBeat lanseerattiin toukokuussa 2016. BookBeat, yhdessä muiden digitaalisten tilauspalveluiden kanssa, on nostanut äänikirjojen myyntiä rajusti Suomessa. Ladattavien äänikirjojen myynti kasvoi 181 % vuonna 2017. BookBeat on äänikirjapalveluista selvä markkinajohtaja Suomessa ja vastasi vuonna 2017 90-prosenttisesti digitaalisten kirjojen markkinan kasvusta. Keväällä 2020 BookBeat ilmoitti sillä olevan yhteensä yli 300 000 maksavaa asiakasta.
Toiminta-alue

BookBeat toimii Suomessa, jossa se on markkinajohtaja, sekä Ruotsissa. Helmikuussa 2017 BookBeat lanseerattiin myös Yhdistyneessä kuningaskunnassa, ja valikoimissa on sekä Bonnierin kirjoja että noin 9 000 kirjaa HarperCollins-kustantamolta. Syksyllä 2017 BookBeat lanseerattiin myös Saksassa.
Aiheesta muualla

BookBeatin Suomen verkkosivusto
Buttigliera

Buttigliera voi tarkoittaa ainakin seuraavia:
Buttigliera Alta, kunta Torinon metropolikaupungissa Piemonten hallintoalueella Italiassa
Buttigliera d'Asti, kunta Italian luoteisosan Astin maakunnassa Piemonten hallintoalueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Buttigliera”, voi hakea sivunnimihaulla, laajalla sivunnimihaulla tai tekstihaulla.
Bandog

| Bandog |
| --- | --- |

Avaintiedot
Alkuperämaa:   Englanti,  Iso-Britannia
Määrä:  kuollut sukupuuttoon
Alkuperäinen käyttö:  vahtikoira
Muita nimityksiä:  Bandogge, Band-dogge, Banddog, Bondogge, Bonde Dogge, Tie Dog
FCI-luokitus:  ei FCI-rotu
Ulkonäkö
Väritys:  keltabrindle tai harmaabrindle
Bandog on harvinainen englantilainen koirarotu.
Ulkonäkö

Bandog muistutti mastiffia, joskin oli tätä pienempi ja kevyempi - joidenkin mukaan se olisi ollut eräänlainen "kevyt mastiffi". Se oli kookas ja raskasrakenteinen. Sillä oli voimakkaat leuat. Karvapeite oli karhea; väritykseltään kellertävä tai hiekanharmaa, jossa oli mustat tai ruskeat juovat.
Luonne ja käyttäytyminen

Bandog oli mastiffiin verrattuna valppaampi ja aktiivisempi. Se oli itsepäinen ja innokasluonteinen, eikä järin nopea. Se oli peloton, jopa niin hurjaluonteinen, että se piti kytkeä kiinni, ettei se olisi tappanut taloa lähestyneitä vieraita. Pelkkä sen läsnäolo riitti pelottamaan tunkeilijat pois, ilman että sen tarvitsi hyökätä. John Caius kuvaili rotua kirjassaan Of Englische Dogges, ja väitti sen olleen hurjempi kuin "yksikään arcadialainen cur". Thomas Bewickin mukaan se hyökkäsi innokkaasti uhkaajan kimppuun ja sen purema oli kova ja vaarallinen.
Alkuperä

Rotu oli alkuperältään muinainen ja sen uskottiin syntyneen mastiffin ja kettukoiran välisestä risteytyksestä. Sitä käytettiin talon vartioimiseen kaikenlaisia varkaita, ryöstäjiä ja yöllisiä vaeltajia vastaan. Se kuoli sukupuuttoon 1800-luvun aikana.
Alkuperä > Etymologia

Nimitys juontaa juurensa sanasta band ("hihna"), koska koiria pidettiin sidottuina hihnalla tiettyyn kohtaan.
Ceviaanipiste

Kolme kulmanjakajaa (punaiset viivat) leikkaavat toisensa yhteisessä ceviaanipisteessä.
Ceviaanipiste (engl. cevian point) on geometriassa kolmioihin liittyvä piste. Kolmion kärjistä niiden vastaisiin sivuihin vedetään janat, joita voidaan suomeksikin kutsua muun nimityksen puuttuessa ceviaaniksi (engl. cevians). Mikäli kaikki kolme ceviaania leikkaavat samassa pisteessä, toteuttavat kantapisteiden jakamat sivujen osat Cevan lauseen. Tällaiset leikkauspisteet voivat kuulua kolmion merkillisiin pisteisiin.
Euroopassa muun muassa nimityksiä cevian tai cevienne käytetään Giovanni Cevan kunniaksi.
Ceviaanien leikkauspisteitä

Seuraavassa eräitä ceviaanien leikkauspisteitä:
Kulmanpuolittajien leikkauspiste (Kimberlingin tunnus on  \scriptstyle X_{1}.)
Keskijanojen leikkauspiste eli painopiste ( \scriptstyle X_{2}.)
Ortokeskus eli korkeusjanojen leikkauspiste. ( \scriptstyle X_{4}.)
Symmediaaninen piste ( \scriptstyle X_{6}.)
Gergonnen piste ( \scriptstyle X_{7}.)
Nagelin piste ( \scriptstyle X_{8}.)
Ceviche

Perulaista cevicheä
Ceviche [sevitše] on Etelä-Amerikasta kotoisin oleva limetillä raakakypsytettävä kalaruoka. Cevichen raaka-aineeksi sopivat esimerkiksi kuha, lohi tai tonnikala.
Cevichen annetaan marinoitua sitrushedelmistä peräisin olevasta happamassa mehussa. Näissä oleva sitruunahappo denaturoi merenelävien proteiinit ja saa ne näyttämään lähestulkoon kypsennetyiltä, ja luonnollisesti mehu maustaa raaka-aineen samanaikaisesti. (Hapan marinadi ei toki kuitenkaan tapa mahdollisia bakteereja tai loismatoja.)
Perinteistä cevicheä marinoidaan jopa kolmen tunnin ajan, mutta 1970-luvulla yleistynyttä nykyaikaista cevicheä valmistettaessa marinointiaika on lyhyempi. Sopivaa kalaraaka-ainetta käytettäessä aika voi lyhentyä aineksien sekoittamisen ja pöytään tuomisen vaatimaan aikaan.
Ceviche on Perun kansallisruoka.
Aiheesta muualla

Kuvia tai muita tiedostoja aiheesta Ceviche Wikimedia Commonsissa
Carlin Isles

Carlin Isles vuonna 2016
Carlin Isles (s. 21. marraskuuta 1989 Massillon, Ohio) on yhdysvaltalainen rugbynpelaaja, joka pelaa Pro12-liigan Glasgow Warriorsissa. Islesin pelipaikka on laitajuoksija (wing).
Pienikokoisen Islesin suurin vahvuus on hänen loistava juoksunopeutensa. Hänen ennätyksensä pikajuoksussa 100 metrin matkalla on 10,15 sekuntia.
Rugby unionin lisäksi Isles on pelannut rugby sevens -pelimuotoa, jossa hänen nopeutensa pääsee enemmän esiin kentällä ollessa enemmän tilaa. Kyseinen rugbyn muoto debytoi myös olympiatasolla vuoden 2016 kesäolympialaisissa Rio de Janeirossa, ja Isles oli mukana Yhdysvaltain olympiajoukkueessa.
Amerikkalainen jalkapallo

Isles pelasi ennen rugbyuraansa amerikkalaista jalkapalloa lukiossa sekä Ashlandin yliopistossa. Hän teki joulukuussa 2013 sopimuksen NFL-liigan Detroit Lionsin kanssa, ja liittyi seuran harjoitusjoukkueeseen. Sopimus purettiin kuitenkin helmikuussa 2014, ja Isles palasi takaisin rugbyn pariin.
Käännös suomeksi
Bride of the Monster

| Bride of the Monster |
| --- | --- |

Ohjaaja:  Ed Wood
Käsikirjoittaja:   Ed Wood  Alex Gordon 
Tuottaja:   Ed Wood  Tony McCoy  Donald E. McCoy 
Säveltäjä:  Frank Worth
Kuvaaja:   William C. Thompson  Ted Allan 
Leikkaaja:   Warren Adams (nimellä Mike Adams)  Igo Kantor (kreditoimaton) 
Pääosat:   Tony McCoy  Bela Lugosi  Loretta King  Tor Johnson 
Valmistustiedot
Valmistusmaa:  Yhdysvallat
Levittäjä:  Netflix
Ensi-ilta:  Yhdysvallat 11. toukokuuta 1955
Kesto:  69 minuuttia
Alkuperäiskieli:  Englanti
Budjetti:  70 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Bride of the Monster
Bride of the Monster on ”kaikkien aikojen huonoimmaksi elokuvaohjaajaksi” kutsutun Ed Woodin ohjaama tieteiskauhuelokuva vuodelta 1955. Suomessa elokuva esitettiin ensimmäisen kerran televisiossa MTV3:lla nimellä  Hirviön morsian 2. elokuuta 1996.
Elokuvassa Woodin vakionäyttelijöihin luketunut Bela Lugosi esittää viimeiseksi jääneessä puheroolissaan tohtori Eric Vornoffia, joka yrittää luoda atomisuperihmisten rodun.
Rooliluettelo

| 0 | 1 | 2 |
| --- | --- | --- |
|  Bela Lugosi  | … |  Tri Eric Vornoff   |
|  Tor Johnson  | … |  Lobo   |
|  Tony McCoy  | … |  Dick Craig   |
|  Loretta King  | … |  Janet Lawton   |
Aiheesta muualla

Bride of the Monster Internet Movie Databasessa (englanniksi)
Brittiläiset Leewardsaaret

Brittiläiset Leewardsaaret (engl. British Leeward Islands) oli Yhdistyneen kuningaskunnan siirtomaa Leewardsaarilla Karibianmerellä vuosina 1671–1816 ja 1833–1958. Alue oltiin jaettu kahdeksi eri siirtomaaksi 1800-luvun alussa, jonka jälkeen ne yhdistettiin uudestaan. Siirtomaa lakkasi olemasta vuonna 1958, kun Brittiläiset Neitsytsaaret irroitettiin siitä, ja jäljelle jääneet saaret liitettiin Länsi-Intian federaatioon. Myös Dominica oli osa aluetta vuodesta 1833 eteenpäin, mutta vuonna 1940 se siirrettiin Brittiläisiin Windwardsaariin.
Historia

Leewardsaarten brittiläinen siirtomaa perustettiin vuonna 1671, ja se oli olemassa vuoteen 1816. Tällöin Antigua, Barbuda ja Montserrat yhdistettiin uudeksi alueeksi ja Saint Kitts, Nevis, Anguilla ja Neitsytsaaret toiseksi. Nämä siirtomaat yhdistyivät uudestaan vuonna 1833.
Tammikuussa 1958 kaikki muut saaret, paitsi Neitsytsaaret liitettiin Länsi-Intian federaatioon. Kahta vuotta myöhemmin Neitsytsaarista tuli oma kruununsiirtomaansa.
Aiheesta muualla

Kuvia tai muita tiedostoja aiheesta Brittiläiset Leewardsaaret Wikimedia Commonsissa
Carlights EP

| Carlights EP Jann Wilde |
| --- | --- | --- |

EP-levyn tiedot
 Julkaistu: 2010
 Tuottaja(t): Jann Wilde
 Tyylilaji: pop, rock
 Levy-yhtiö: The Velvet Beat Yläkulo Tuotanto
Jann Wilden muut julkaisut
| Don’t Play with the Flame on Your Hand 2010 | Carlights EP 2010 | The Saturnettes 2011 |
Carlights EP on tamperelaisen Jann Wilden EP-levy. Kuuden kappaleen EP on julkaistu vain rajoitettuna 12" vinyylinä. Levy sisältää kuusi kappaletta samana vuonna aiemmin julkaistulta täyspitkältä Don't Play With The Flame On Your Hand.
Kappalelista

A-puoli
Last Saturday In Gaza
Jekyllene
Picturesque Ballerina
B-puoli
Carlights
Wendy
Tomorrow
Carlingford Lough

Narrow Water Castle Carlingford Loughin rannalla.
Warrenpoint Carlingford Loughin rannalla.
Narrow Water Castle, taustalla Warrenpointin kaupunki. Vuonossa oleva merkki osoittaa Pohjois-Irlannin ja Irlannin välisen rajan.
Carlingford Lough (iiriksi Loch Cairlinn, ulsterinskotiksi Carlinford Loch tai Cairlinfurd Loch) on vuono Pohjois-Irlannin ja Irlannin rajalla. Vuonon päähän laskee Newryjoki. Se yhdistää vuonon Newryn kanavan kautta Newryn kaupunkiin.
Aiheesta muualla

Wikimedia Commonsissa on kuvia tai muita tiedostoja aiheesta .
Carlingfordin sivusto (Arkistoitu – Internet Archive) (englanniksi)
Omeathin Carlingfordin alueen maantiekartta (englanniksi)
The Carlingford Lough Disaster... BBC. (englanniksi)
Chassenon

Chassenonin kirkko
Chassenon on kunta Charente departementissa Poitou-Charentesin hallintoalueella Ranskassa. Kunnassa oli 903 asukasta vuoden 1999 väestönlaskennassa. Chassenonin pinta-ala on 23 neliökilometriä.